wickkiey/tamil-wikipedia-markdown huggingface dataset:
# ஆத்தி (பேரினம்)



**ஆத்தி *பேரினம்*** (*Bauhinia*; என்பது 500 இற்கும் மேற்பட்ட பூக்கும் தாவர இனங்களின் ஒரு பேரினம் ஆகும். இது *சீசால்பினியோடியே* பூக்கும் தாவரத் துணைக்குடும்பத்தையும் பபேசியே குடும்பத்தையும் சேர்ந்ததாகும்.  

பல இனங்கள் பரவலாக வெப்ப வலயத்தில் *ஓக்கிட் மரங்கள்* என, குறிப்பாக இந்தியா, இலங்கை, வியட்நாம், தென்கிழக்கு சீனா ஆகிய இடங்களில் பயிரிடப்படுகின்றன.
# இரான்ட்சுடாடு



<imagemap>  
Image:Randstad_with_scale.png|இரான்ட்சுடாடின் விவரிப்புப் படம்  
circle 528 380 26 ஆம்ஸ்டர்டம் வானூர்தி நிலையம் ஸ்கைபோல்  
rect 426 356 498 436 Haarlemmermeer  
rect 399 166 479 245 Velsen  
circle 250 716 32 Delft  
circle 220 642 60 டென் ஹாக்  
circle 456 569 27 Alphen aan den Rijn  
circle 555 201 52 Zaanstad  
circle 999 168 42 Lelystad  
circle 798 474 29 Hilversum  
circle 492 692 34 Gouda  
circle 347 654 31 Zoetermeer  
circle 944 532 40 Amersfoort  
circle 521 24 33 Alkmaar  
circle 442 294 44 Haarlem  
circle 466 943 36 Dordrecht  
circle 334 537 30 லைடன்  
circle 840 314 50 Almere  
rect 245 738 400 869 ராட்டர்டேம்  
rect 13 725 81 789 Port of Rotterdam  
rect 82 749 116 788 Port of Rotterdam  
rect 117 778 148 803 Port of Rotterdam  
rect 120 804 209 835 Port of Rotterdam  
rect 158 826 247 857 Port of Rotterdam  
circle 742 617 53 உத்ரெக்ட்  
circle 615 324 88 ஆம்ஸ்டர்டம்  
</imagemap>  

**இரான்ட்சுடாடு** (*Randstad*, ) மேற்கு நெதர்லாந்திலுள்ள பெருநகரத் தொகுப்பாகும். இது நெதர்லாந்தின் மாகாணங்களான வடக்கு ஆலந்து, தெற்கு ஆலந்து, உத்ரெக்ட் மற்றும் பிளெவோலாந்துப் பகுதிகளை உள்ளடக்கியது. இதில் பெரிய நகரங்களான ஆம்ஸ்டர்டம், ஆர்லெம், லைடன், டென் ஹாக், டெல்ஃப்ட், ராட்டர்டேம், டோர்ட்ரெக்ட், கௌடா, உத்ரெக்ட், இல்வெர்சம், அல்மெரெ ஆகியன அடங்கியுள்ளன. இச்சொற்றொடரை முதன்முதலாக கேஎல்எம் வானூர்தி சேவை நிறுவனரான ஆல்பெர்ட் பிளெசுமான் பயன்படுத்தினார். வானிலிருந்து காண்கையில் இந்த நகரங்கள் ஒரு வட்டத்தில் அமைந்திருப்பதாகத் தோன்றியமையால் *எல்லை நகரம்* எனப் பொருள்படும்படி இராண்ட்சுடாடு எனப் பெயரிட்டார். இரான்ட்சுடாடு நெதர்லாந்தின் 20% பரப்பில் அமைந்துள்ளது. நெதர்லாந்தின் மக்கள்தொகையில் 40%க்கும் கூடுதலானவர்கள் இங்கு வசிக்கின்றனர். இப்பகுதியிலுள்ள நகரங்கள் ஒன்றிலிருந்து மற்றொன்றுடன் (டென் ஹாக் - ராட்டர்டேம்) முதல் (ஆம்ஸ்டர்டேம் - ராட்டர்டேம்) வரையிலான தொலைவுகளில் உள்ளன. வட்டத்தின் மையமான பகுதி *கிரோன் ஆர்ட்* எனப்படுகின்றது; இங்கு வெகு சிலரே வாழ்கின்றனர்.  

7,100,000 மக்கள்தொகை கொண்ட இரான்ட்சுடாடு ஐரோப்பாவின் மிகப் பெரும் பெருநகரத் தொகுப்பாக விளங்குகின்றது; அளவில் மிலன் பெருநகரப் பகுதியையும் சான் பிரான்சிஸ்கோ விரிகுடாப் பகுதியையும் ஒத்துள்ளது. இதன் பரப்பளவு ஏறத்தாழ 8,287&nbsp;கி.மீ.² ஆகும்.  

இப்பகுதியில் ஐரோப்பாவின் மிகப்பெரும் கடற் துறைமுகமான ராட்டர்டேமும் மிகப் பெரும் வானூர்தி நிலையமான ஸ்கைபோலும் உள்ளன.  

## மேற்சான்றுகள்
# இராசேந்திரன் (நடிகர்)



**இராசேந்திரன்** பரவலாக **மொட்டை இராசேந்திரன்** ஓர் இந்தியத் திரைப்பட நடிகர் ஆவார். 2003 ஆவது ஆண்டில் வெளியான பிதாமகன் திரைப்படத்தில் நடிப்பதற்கு முன்னர் வரை, தென்னிந்தியத் திரைப்படங்களில் சண்டைக் காட்சிகளில் நடித்துள்ளார். 2009 ஆம் ஆண்டில் வெளியான நான் கடவுள் திரைப்படத்தில் ஏற்ற எதிர் நாயகன் வேடத்தின் மூலமாக புகழ்பெற்றார். தற்போது துணை மற்றும் எதிர் வேடங்களில் நடித்து வருகிறார்.  

## வாழ்க்கை வரலாறு
### ஆரம்பகால வாழ்க்கை

### திரைப்பட வாழ்க்கை
## நடித்த திரைப்படங்கள்
| ஆண்டு | திரைப்படம் | ஏற்ற வேடம் | மொழி |  |
| --- | --- | --- | --- | --- |
| 1992 | *திருமதி பழனிச்சாமி* | எடுபிடி ஆள் |  |  |
| 1995 | *புதிய ஆட்சி* | எடுபிடி ஆள் |  |  |
| 2003 | *பிதாமகன்* | சிறை காவலர் |  |  |
| 2004 | *அப்துடு* | தெலுங்குத் திரைப்படம் |  |  |
| 2005 | *தொட்டி ஜெயா* |  |  |  |
| 2006 | ''தலைமகன் |  |  |  |
| 2009 | *கந்தக்கோட்டை* |  |  |  |
| 2009 | *நான் கடவுள்* | தாண்டவன் |  |  |
| 2010 | *பாஸ் என்கிற பாஸ்கரன்* | பால்பாண்டி |  |  |
| 2010 | *பாணா காத்தாடி* |  |  |  |
| 2010 | *உத்தமபுத்திரன்* | வேலு |  |  |
| 2010 | *மிளகா* |  |  |  |
| 2010 | *தம்பி அர்ச்சுனா* | மணி |  |  |
| 2010 | *நாயகா* | நாகப்பா | கன்னடத் திரைப்படம் |  |
| 2011 | *இளைஞன்* | காளியா |  |  |
| 2011 | *ரௌத்திரம்* |  |  |  |
| 2011 | *தம்பிக்கோட்டை* | அமிர்தலிங்கம் |  |  |
| 2011 | *வேலாயுதம்* | உள்ளூர்வாசி |  |  |
| 2012 | *அம்புலி* | குகன் |  |  |
| 2013 | *சமர்* |  |  |  |
| 2013 | *கண் பேசும் வார்த்தைகள்* | ஜனனியின் மாமா |  |  |
| 2013 | *சிங்கம் 2* | சகாயம் |  |  |
| 2013 | *பட்டத்து யானை* | உணவக நிறுவனர் |  |  |
| 2013 | *வருத்தப்படாத வாலிபர் சங்கம்* | கூல்மாயி |  |  |
| 2013 | *ராஜா ராணி* | ஹென்றி |  |  |
| 2013 | *இதற்குத்தானே ஆசைப்பட்டாய் பாலகுமாரா* | பெயிண்டர் இராசேந்திரன் |  |  |
| 2013 | *மாயை* |  |  |  |
| 2014 | *திருடன் போலீஸ்* | மாணிக்கம் |  |  |
| 2014 | *வெள்ளக்கார துரை* | இராசேந்திரன் |  |  |
| 2014 | *ஐந்தாம் தலைமுறை சித்த வைத்திய சிகாமணி* |  |  |  |
| 2015 | *டார்லிங்* | கோபால் வர்மா |  |  |
| 2015 | *இவனுக்கு தண்ணில கண்டம்* | மார்க் |  |  |
| 2015 | *காலகட்டம்* |  |  |  |
| 2015 | *நண்பேண்டா* | சங்கர் |  |  |
| 2015 | *காஞ்சனா 2* | மருதுவின் சகோதரர் |  |  |
| 2015 | *மாசு* | பேய் |  |  |
| 2015 | *எலி* | குருவி மண்டை குமாரு |  |  |
| 2015 | *பாலக்காட்டு மாதவன்* | சந்தோசுகுமார் |  |  |
| 2015 | *சகலகலா வல்லவன்* | முத்துக் கருப்பன் |  |  |
| 2015 | *அதிபர்* |  |  |  |
| 2015 | *49-ஓ* | விளம்பர பட இயக்குநர் |  |  |
| 2015 | *ஜிப்பா ஜிமிக்கி* |  |  |  |
| 2015 | *நானும் ரவுடி தான்* | ராஜா |  |  |
| 2015 | *ஓம் சாந்தி ஓம்* | வவ்வால் பாண்டி |  |  |
| 2015 | *வேதாளம்* | "கொல்கத்தா" காளி |  |  |
| 2016 | *பேய்கள் ஜாக்கிரதை* |  |  |  |
| 2016 | *நையப்புடை* |  |  |  |
| 2016 | *தெறி* |  |  |  |
| 2017 | *அன்பானவன் அசராதவன் அடங்காதவன்* | மணி |  |  |
| 2016 | *ரங்க ராட்டினம்* | வில்லன் | படப்பிடிப்பில் | } |
# உத்ரெக்ட் உடன்பாடு



**உத்ரெக்ட் உடன்பாடு** (*Treaty of Utrecht*) எனவும் **உத்ரெக்ட்டின் அமைதி** (*Peace of Utrecht*) எனவும் அறியப்படுவது ஒற்றை ஆவணமாக இல்லாது தனித்தனியான அமைதி உடன்பாடுகளைக் குறிப்பிடுகின்றது; டச்சு நகரமான உத்ரெக்ட்டில் 1713ஆம் ஆண்டில் மார்ச்சு, ஏப்ரல் மாதங்களில் எசுப்பானிய மரபுரிமைப் போரில் ஈடுபட்ட பல ஐரோப்பிய அரசர்களிடையே இந்த உடன்பாடு ஏற்பட்டது. இவற்றில் எசுப்பானியா, பெரிய பிரித்தானியா, பிரான்சு, போர்த்துகல், சவாய் மற்றும் டச்சு குடியரசு முதன்மையானவர்களாவர். இந்த உடன்பாட்டால் மரபுரிமைப் போர் முடிவுக்கு வந்தது.  

இந்த உடன்பாடுகள் ஒருபுறத்தில் பிரான்சின் பதினான்காம் லூயி, அவரது பேரன் எசுப்பானியாவின் பிலிப் V சார்பாளர்களுக்கும் மறுபுறத்தில் பெரிய பிரித்தானியாவின் ஆன், சார்தினியாவின் அமேடசு I, போர்த்துகல்லின் ஜான் V மற்றும் நெதர்லாந்தின் ஐக்கிய மாகாணங்களின் சார்பாளர்களுக்கும் இடையே ஏற்பட்டது. இந்த உடன்பாடுகளின்படி ஐரோப்பாவில் ஆதிக்க அரசியல் நடத்த விரும்பிய பிரான்சின் போர் முயற்சிகள் முடிவுக்கு வந்தன; தவிரவும் ஐரோப்பாவில் அதிகாரச் சமநிலையை நிறுவியது.  

## மேற்சான்றுகள்
# சாலி பொலிலு



**சாலி பொலிலு** என்ற துளு மொழி திரைப்படத்தின் கதை மற்றும் இயக்குநர் வீரேந்திர செட்டி கவூர். தயாரிப்பாளர் பிரகாஷ் பண்டேஸ்வர். இத்திரைப்படத்தில் நடித்தவர்கள் தேவதாஸ் கபிகாடு, நவீன் டி பாட்டீல் (கதாநாயகன்), போஜராஜ் வமஞ்சூர், திவ்யஸ்ரீ (கதாநாயகி), அர்சுன் கபிகாடு, அரவிந்து போலார், சுந்தர் ராய் மந்தரா, சேத்தன் ராய் மானி, நவ்யா மற்றும் பத்மஜா ராவ். ஒளிப்பதிவாளர் உத்புல் வி நாயனார். இசையமைப்பாளர் வி. மனோகர். படத் தொகுப்பாளர் பி வி. மோகன்.  

ரூபாய் மூன்று கோடி செலவில் தயாரிக்கப்பட்ட இப்படம், திரையரங்கில் காட்சிப்படுத்தப்படும் கால அளவு 155 நிமிடங்கள் (இரண்டரை மணி நேரம்) ஆகும்.  

இத்திரைப்படம் முழு நகைச்சுவை கலந்த சமூகச் சீர்திருத்த காட்சிகளுடனும் நல்ல பொழுது போக்கு அம்சங்களுடனும் ரசிகர்களை ஈர்த்துள்ளது. துளு திரைப்படத்துறையில் இந்தப் படம் சாதனை புரிந்துள்ளது.  

31 அக்டோபர் 2014 அன்று வெளியிடப்பட்ட இந்தத் திரைப்படம் கர்நாடகா மாநிலத்தின் மங்களூரு திரையரங்கில் 500-வது நாளாக ஓடி சாதனை படைத்துள்ளது.கர்நாடகாவில் இதுவரை வேறு எந்த படமும் 500 நாட்கள் ஓடியதில்லை.  

இத்திரைப்படம் வேறு இடங்களில் ஐந்து திரையரங்குகளில் 75 நாள்களும், மூன்று திரையரங்குகளில் நூறு நாள்களும் ஓடியுள்ளது.  

## வசூலில் சாதனை
இத்திரைப்படம் வெளி வந்த மூன்று வாரத்தில் ஒரு கோடி ரூபாய் வசூலித்து சாதனை படைத்தது.  

## விருதுகள்
இத்திரைப்படம் பல விருதுகளைப் பெற்றுள்ளது. அவற்றில் சில;  
- துளு திரைப்பட விழா 2015-இல் சிறந்த திரைப்படத்திற்கான விருது
- சிறந்த இயக்குநருக்கான விருது
# எக்ஸோமார்ஸ் 2016


**எக்ஸோமார்ஸ் 2016** (*ExoMars*) என்பது செவ்வாய் கிரகத்தைப் பற்றிய அறிவியல் பூர்வ ஆய்வு செய்ய ஐரோப்பிய ஒன்றியமும், ரஷ்யாவும் இணைந்து அனுப்பியுள்ள விண்கலம் ஆகும். இந்த ஆய்வினை ஐரோப்பாவின் விண்வெளி ஆய்வு நிறுவனமும், ரஷியாவின் விண்வெளி ஆய்வு நிறுவனமும் கூட்டு சேர்ந்து உருவாக்கியுள்ளன.  

## வரலாறு
இத்திட்டம் முதலில் அனைத்து நாடுகளின் கூட்டு முயற்சியின் மூலம் கோளில் தரையிறங்கும் வசதி, கோளைச் சுற்றிவரும் வாகனம், ஆராய்ச்சிக் கோள் என பலதரப்பட்ட ஒத்துழைப்பிற்குப்பின் துவங்கப்பட்டது. அதன் பின்னர் இதன் கூட்டுமுயற்சி செயல் இழந்த பின் அமெரிக்காவின் நாசாவும், ஐரோப்பாவின் விண்வெளி ஆராய்ச்சி நிறுவன ஐரோப்பா விண்வெளி ஆய்வு நிறுவனமும ஒப்பந்தத்தில் கையோப்பமிட்டன. இந்த திட்டத்திற்கு ஐரோப்பாவின் அமைச்சரவை 2005 ஆம் ஆண்டிலேயே அனுமதி வளங்கியது. அதன் பின்னர் ரஷ்யா நாட்டின் சோயூசு ராக்கட் மூலம் 2011 ஆம் ஆண்டு விண்வெளியில் செலுத்துவது என்று முடிவு செய்யப்பட்டது.  
அதன் பின்னர் 2007 ஆம் ஆண்டு கனடா நாட்டைச் சார்ந்த நிறுவனம் இதனை முன்னெடுத்துச்செல்ல தயாரானது. கடேசியாக அசுடெம் (Astrium) என்ற ஐரோப்பிய நிறுவனம் திட்டத்தை முழுவதும் முடித்துக்கொடுத்தது. 2009 ஜூலை மாதம் செலுத்துவதற்கு தயாராக இருந்த போது ஜூன் மாதம் இந்த நிகழ்வு தடைப்பட்டது.
# இந்திய வாக்குப் பதிவு கருவி


**மின்னணு வாக்குப்பதிவு கருவிகள்** (Electronic Voting Machine) 1999ல்இந்திய பொது மற்றும் மாநிலத் தேர்தல்களில் வாக்குப்பதிவு செய்ய சில பகுதிகளிலும், 2004லிருந்து முழுவதுமாக பயன்படுத்தப்பட்டு வருகின்றன. முந்தைய காகித வாக்குச்சீட்டு அமைப்பை ஒப்பிடுகையில் மின்னணு வாக்குப்பதிவு இயந்திரங்கள் வாக்களிக்க ஆகும் நேரம் மற்றும் முடிவு அறிவிக்க ஆகும் நேரம் ஆகிய இருநேரங்களையும் குறைக்கிறது. முன்பு மின்னணு வாக்குப் பதிவு இயந்திரங்கள் பாதுகாப்பற்றது என்ற நீருபிக்கப்படாத குற்றச்சாட்டுகள் இருந்தன. பிறகு தில்லி உயர் நீதிமன்றம் மற்றும் இந்திய உச்ச நீதிமன்றம் இந்த குற்றச்சாட்டுகளை புறந்தள்ளியது, இருப்பினும் அது மின்னணு வாக்குப் பதிவு இயந்திரங்களில் மாற்றங்களை மேற்கொள்ள வலியுறுத்தியது. மேலும் பல்வேறு அரசியல் கட்சிகளில் இருந்து வந்த கோரிக்கைகளின் காரணமாகவும். தேர்தல் ஆணையம் *வாக்காளர் சரிபார்க்கும் காகித தணிக்கை சோதனை* ( VVPAT ) அமைப்புகளை வாக்குப் பதிவு இயந்திரங்களில் அறிமுகப்படுத்த முடிவுசெய்தது. இந்திய பொதுத் தேர்தலில் ஒரு முன்னோடி. திட்டமாக 2014 பொதுத்தேர்தலில் மொத்தமுள்ள 543 பாராளுமன்றத் தொகுதிகளில் 8 தொகுதிகளில் வாக்காளர் சரிபார்க்கும் காகித தணிக்கை சோதனை ( VVPAT ) முறைமையை அறிமுகப்படுத்தியது..
# அகத்தியூர்



**அகத்தியூர்** *(Akathiyoor)* என்பது இந்தியாவின் கேரளா மாநிலத்தில் உள்ள திருச்சூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.  

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி அகத்தியூர் நகரத்தின் மக்கள் தொகை 5274 ஆகும். மக்கள்தொகையில் 47 சதவீதத்தினர் ஆண்கள் மற்றும் 53 சதவீதத்தினர் பெண்கள் ஆவர். சராசரியாக இந்தநகரத்தின் படிப்பறிவு 84% ஆகும். இச்சதவீதம் இந்தியாவின் தேசிய சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 48% ஆகவும் பெண்களின் படிப்பறிவு சதவீதம் 52% ஆகவும் இருந்தது. மக்கள் தொகையில் 10% எண்ணிக்கையினர் 6 வயதுக்கு உட்பட்டவர்கள் ஆவர்.
# அவிணிச்சேரி



**அவிணிச்சேரி** *(Avinissery)* என்பது இந்தியாவின் கேரளா மாநிலத்தில் உள்ள திருச்சூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும். மாவட்டத் தலைநகரிலிருந்து ஒரே ஆறு கிலோமீட்டர் தொலைவில் திருச்சூர் மாவட்டத்தின் ஒரு கிராமப் பஞ்சாயத்தாகவும் இந்நகரம் விளங்குகிறது.  

## புவியியல் அமைப்பு

10.481260° வடக்கு 76.1976000° கிழக்கு என்ற அடையாள ஆள்கூறுகளில் அவிணிச்சேரி பரவியுள்ளது.  

## மக்கள் தொகையியல்

இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி அவிணிச்சேரி நகரத்தின் மக்கள் தொகை 16,715 ஆகும். மக்கள்தொகையில் 50 சதவீதத்தினர் ஆண்கள் மற்றும் 50 சதவீதத்தினர் பெண்கள் ஆவர். சராசரியாக இந்தநகரத்தின் படிப்பறிவு 83% ஆகும். இச்சதவீதம் இந்தியாவின் தேசிய சராசரி படிப்பறிவு சதவீதமான 59.5% என்பதை விட அதிகமாகும். மக்கள் தொகையில் 12% எண்ணிக்கையினர் 6 வயதுக்கு உட்பட்டவர்கள் ஆவர். அருகில் இருக்கும் சேர்ப்பு, பெரிஞ்சேரி, அம்மாடம், வல்லச்சிறா மற்றும் ஒல்லூர் கிராமத்தினர்கள் போன்று இந்நகரத்தவர்களும் பொன் வேலை செய்யும் பொற்கொல்லர்களாக தொழில்புரிகின்றனர். இதனால். தமிழ் நாடு, மேற்கு வங்காளம், மற்றும் வடகிழக்கு இந்தியப் பகுதிகளில் இருந்து மக்கள் இப்பகுதிக்கு இடம்பெயர்ந்து வருகின்றனர். பிரபல மலையாளக் கவிஞர் முல்லானெழி, இந்திய தேசிய காங்கிரசு கட்சியின் தலைவர் வி.ஆர். கிருட்டிணன் எழுத்தச்சன் முதலானவர்கள் இக்கிராமத்தைச் சார்ந்தவர்கள் ஆவர்.
# வேண்மாநாடு



**வேண்மாநாடு** *(Venmanad)* என்பது இந்தியாவின் கேரளா மாநிலத்தில் உள்ள திருச்சூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.  

## புவியியல் அமைப்பு

10°33′0″ வடக்கு 76°3′0″ கிழக்கு என்ற அடையாள ஆள்கூறுகளில் வேண்மாநாடு பரவியுள்ளது.  

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி வேண்மாநாடு நகரத்தின் மக்கள் தொகை 9,687 ஆகும். இத்தொகையில் 48 சதவீதத்தினர் ஆண்கள் மற்றும் 52 சதவீதத்தினர் பெண்கள் ஆவர். சராசரியாக இந்த நகரத்தின் படிப்பறிவு 86% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 87% ஆகவும் பெண்களின் படிப்பறிவு சதவீதம் 85% ஆகவும் இருந்தது. வேண்மாநாட்டின் மக்கள் தொகையில் 11% எண்ணிக்கையினர் 6 வயதுக்கு உட்பட்டவர்கள் ஆவர்.
# கோலழி



**கோலழி** *(Kolazhy)* என்பது இந்தியாவின் கேரளா மாநிலத்தில் உள்ள திருச்சூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும். திருச்சூர் நகரத்தின் ஒரு முக்கியமான புறநகர் பகுதியாக இந்நகரம் விளங்குகிறது.  

## புவியியல் அமைப்பு

10.571889° வடக்கு 76.217735° கிழக்கு என்ற அடையாள ஆள்கூறுகளில் கோலழி பரவியுள்ளது.  

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி கோலழி நகரத்தின் மக்கள் தொகை 8,445 ஆகும். இத்தொகையில் 49 சதவீதத்தினர் ஆண்கள் மற்றும் 51 சதவீதத்தினர் பெண்கள் ஆவர். சராசரியாக இந்த நகரத்தின் படிப்பறிவு 85% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 86% ஆகவும் பெண்களின் படிப்பறிவு சதவீதம் 84% ஆகவும் இருந்தது. கோலழி நகரத்தின் மக்கள் தொகையில் 10% எண்ணிக்கையினர் 6 வயதுக்கு உட்பட்டவர்கள் ஆவர். திருச்சூரின் அணிகலனாக விளங்கும் இப்புறநகரத்திற்கு இடம்பெயர்ந்து குடியேறியவர்கள் பெரும்பாலும் அரசு மற்றும் தனியார் துறைகளில் பணிபுரியும் தொழிலாளர்கள் ஆவர்.
# சூண்டல்



**சூண்டல்** *(Choondal)* என்பது இந்தியாவின் கேரளா மாநிலத்தில் உள்ள திருச்சூர் மாவட்டத்தில் இருக்கும் ஒரு கிராமம் ஆகும்  

## புவியியல் அமைப்பு

10.617510° வடக்கு 76.094710°கிழக்கு என்ற அடையாள ஆள்கூறுகளில் சூண்டல் கிராமம் பரவியுள்ளது.  

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி சூண்டல் கிராமத்தின் மக்கள் தொகை 11,719 ஆகும். இம்மக்கள் தொகையில் 5478 ஆண்கள் மற்றும் 6241 பெண்கள் ஆவர். சூண்டல் கிராமம் திருச்சூரில் இருந்து சுமார் 20 கிலோ மீட்டர் தொலைவில் உள்ளது. பச்சைப் புல் துறைகளால் அகன்ற நிலப்பகுதியின் அழகானதொரு காட்சியை இங்குப் பார்க்க முடியும். கல்வி நிறுவனங்கள், மருத்துவமனைகள், வழிபாட்டிடங்கள் போன்ற சிறப்புகளால் இக்கிராமம் திருச்சூர் மாவட்டத்தில் புகழ்பெற்று விளங்குகிறது. நெல், தேங்காய், பாக்கு முதலியன இக்கிராமத்தின் பிரதான உற்பத்திப் பொருட்களாக உள்ளன. இக்கிராமத்திலிருந்து எட்டு கிலோமீட்டர் தொலைவில் குருவாயூர் அமைந்துள்ளது.
# நாகரூர்



**நாகரூர்** *(Nagaroor)* என்பது இந்தியாவின் கேரளா மாநிலத்தில் உள்ள திருவனந்தபுரம் மாவட்டத்தில் இருக்கும் ஒரு கிராமம் ஆகும்.  

## புவியியல் அமைப்பு

8°44′0″ வடக்கு 76°51′0″ கிழக்கு என்ற அடையாள ஆள்கூறுகளில் நாகரூர் கிராமம் பரவியுள்ளது.  

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி நாகரூர் கிராமத்தின் மக்கள் தொகை 14,854 ஆகும். இம்மக்கள் தொகையில் 6942 ஆண்கள் மற்றும் 7912 பெண்கள் ஆவர்.  

நாகரூரில் கிராம அலுவலகம், பதிவாளர் அலுவலகம், அஞ்சல் அலுவலகம் முதலான அரசு அலுவலகங்கள் காணப்படுகின்றன.
# நென்மேனிக்கரா



**நென்மேனிக்கரா** *(Nenmenikkara)* என்பது இந்தியாவின் கேரளா மாநிலத்தில் உள்ள திருச்சூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.  

## புவியியல் அமைப்பு

10.4392° வடக்கு 76.268° கிழக்கு என்ற அடையாள ஆள்கூறுகளில் நென்மேனிக்கரா பரவியுள்ளது.  

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி நென்மேனிக்கரா நகரத்தின் மக்கள் தொகை 17,406 ஆகும். இத்தொகையில் 49 சதவீதத்தினர் ஆண்கள் மற்றும் 51 சதவீதத்தினர் பெண்கள் ஆவர். சராசரியாக இந்த நகரத்தின் படிப்பறிவு 83% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 85% ஆகவும் பெண்களின் படிப்பறிவு சதவீதம் 80% ஆகவும் இருந்தது. நென்மேனிக்கராவின் மக்கள் தொகையில் 11% எண்ணிக்கையினர் 6 வயதுக்கு உட்பட்டவர்கள் ஆவர்.
# பாலுவாய்



**பாலுவாய்** *(Paluvai)* என்பது இந்தியாவின் கேரளா மாநிலத்தில் உள்ள திருச்சூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.  

## புவியியல் அமைப்பு

10.5572500° வடக்கு 76.045060° கிழக்கு என்ற அடையாள ஆள்கூறுகளில் பாலுவாய் பரவியுள்ளது.  

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பாலுவாய் நகரத்தின் மக்கள் தொகை 7,206 ஆகும். இத்தொகையில் 45 சதவீதத்தினர் ஆண்கள் மற்றும் 55 சதவீதத்தினர் பெண்கள் ஆவர். சராசரியாக இந்த நகரத்தின் படிப்பறிவு 84% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 85% ஆகவும் பெண்களின் படிப்பறிவு சதவீதம் 83% ஆகவும் இருந்தது. இரிங்கபுரோத்தின் மக்கள் தொகையில் 11% எண்ணிக்கையினர் 6 வயதுக்கு உட்பட்டவர்கள் ஆவர். குருவாயூர் நகராட்சியில் இந்நகரம் அமைந்துள்ளது. பாலுவாய் நகரத்தில் அமைந்துள்ள பாலுவாய் கன்னிமாடம் மற்றும் பள்ளி இந்நகரத்தின் ஒரு முக்கியமான அடையாளமாகும்.
# பாலிச்சேரி



**பாலிச்சேரி** *(Palissery)* என்பது இந்தியாவின் கேரளா மாநிலத்தில் உள்ள திருச்சூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.  

## புவியியல் அமைப்பு

10°28′25″ வடக்கு 76°13′10″ கிழக்கு என்ற அடையாள ஆள்கூறுகளில் பாலிச்சேரி பரவியுள்ளது.  

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பாலிச்சேரி நகரத்தின் மக்கள் தொகை 7,950 ஆகும். இத்தொகையில் 48 சதவீதத்தினர் ஆண்கள் மற்றும் 52 சதவீதத்தினர் பெண்கள் ஆவர். சராசரியாக இந்த நகரத்தின் படிப்பறிவு 84% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 86% ஆகவும் பெண்களின் படிப்பறிவு சதவீதம் 82% ஆகவும் இருந்தது. பாலிச்சேரியின் மக்கள் தொகையில் 11% எண்ணிக்கையினர் 6 வயதுக்கு உட்பட்டவர்கள் ஆவர்.
# பிரம்மகுலம்



**பிரம்மகுலம்** *(Brahmakulam)* என்பது இந்தியாவின் கேரளா மாநிலத்தில் உள்ள திருச்சூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.  

## புவியியல் அமைப்பு

10.577180° வடக்கு 76.052840° கிழக்கு என்ற அடையாள ஆள்கூறுகளில் கர்தான் பரவியுள்ளது.  

## மக்கள் தொகையியல்

பிரம்மகுலம் என்ற பெயர் பிரம்மா மற்றும் குலம் என்ற இரு சொற்களில் இருந்து உருவாக்கப்பட்டுள்ளது. பிரம்மா என்ற முதல் சொல்லானது பிரம்மா என்ற கடவுளுடன் தொடர்புடையது அல்லது பிரம்மாவை வழிபடுகின்ற பக்தரைக் குறிக்கின்றது. குலம் என்ற சொல் இதே கொள்கையைக் கொண்ட குழுவினர் அல்லது சமுதாயத்தைக் குறிக்கிறது. பிராமன்கள் ஆக்ரமித்த ஒரு பகுதி பிரம்ம குலம் என்றும் ஒரு சிலர் கூறுகின்றனர். எப்படியிருப்பினும் இப்பெயர் காரணம் குறிப்பிடுகின்ற பொருள் ஒன்றேயாகும். இச்சிறிய ஊரில் பல இந்துக் கோவில்களும் பிரச்சார வழிபாட்டிடங்களும் அமைந்துள்ளன. பிராமன்கள் குடும்பத்தினர் தொடர்ச்சியாக இவ்வூரில் வசித்து வருகின்றனர். தாங்களும் இவ்வூருக்கான பல்வேறு முக்கியத்துவம் வாய்ந்த செயல்பாட்டுகளில் ஈடுபட்டு வருவதாக குறிப்பிட்டு, கோவில்களுடன் தொடர்புடைய சமூகத்தினர் பலர் பிரம்ம குலம் என்ற பெயரை மாற்றுவது தொடர்பாக சர்ச்சைகளில் ஈடுபட்டு வருகின்றனர்.  

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பிரம்ம குலம் நகரத்தின் மக்கள் தொகை 13,026 ஆகும். இத்தொகையில் 47 சதவீதத்தினர் ஆண்கள் மற்றும் 53 சதவீதத்தினர் பெண்கள் ஆவர். சராசரியாக இந்தநகரத்தின் படிப்பறிவு 85% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 86% ஆகவும் பெண்களின் படிப்பறிவு சதவீதம் 83% ஆகவும் இருந்தது. மக்கள் தொகையில் 11% எண்ணிக்கையினர் 6 வயதுக்கு உட்பட்டவர்கள் ஆவர்.  

## சுற்றுலா

குருவாயூர் கோவில், பவரட்டி தேவாலயம் போன்ற இடங்களுக்கு ஆன்மீகப் பயணம் செல்லும் வழியில், பல ஆன்மீக தலங்களுடன் பிரம்மகுலம அமைந்துள்ளது.
# மதுரை விட்டவாசல் மண்டபம்



**விட்டவாசல் மண்டபம்**, மதுரை மீனாட்சி சுந்தரேஸ்வரர் கோயிலுக்கு எதிரில் உள்ள அம்மன் சன்னதி தெருவில் நகரா முரசு மண்டபத்திற்கு கிழக்கில் அமைந்த சிறு மண்டபம். விட்டவாசல் மண்டபத்தை 13 -ஆம் நுாற்றாண்டில் பாண்டிய மன்னர்கள் கட்டினர். மீனாட்சி அம்மன் கோயிலைச் சுற்றி இருந்த ஐந்து கோட்டை வாயில்களில் ஒன்றாக விட்டவாசல் இருந்தது. விட்டவாசல் மண்டபச் சுவரில் முனீசுவரர் காவல் தெய்வமாக காட்சி அளிக்கிறார்.  

ஆங்கிலேயே ஆட்சிக் காலத்தில் மதுரையில் 1857 -இல் மதுரை மாவட்ட ஆட்சியாளராக இருந்த ஜான் பிளாக்பேர்ன் காலத்தில், மதுரை நகரின் எல்லைகள் நாற்புறமும் விரிவுபடுத்தப்பட்ட போது, விட்டவாசல் மண்டபத்தை தவிர்த்து, கோயிலின் மற்ற கோட்டை வாசல் மண்டபங்கள் அகற்றப்பட்டது.  

1935-இல் மதுரை நகரச் செயற்பொறியாளராக இருந்த ஜி. எப். பிலிப் பெயரில், விட்டவாசல் மண்டபத்தில் கல்வெட்டு குறிப்பு உள்ளது. அக்கல்வெட்டுக் குறிப்பில், விட்டவாசல் மண்டபத்தை அதை யாரும் அகற்றவோ, ஆக்கிரமிக்கவோ, மாற்றம் செய்யவோ கூடாது என குறிக்கப்பட்டுள்ளது. இந்த கல்வெட்டுக் குறிப்பை மேற்கோள் காட்டி, தற்போது விட்டவாசல் மண்டபத்தில் உள்ள சில வணிகக் கடைகளை அகற்றக் கோரும் பொது நல வழக்கு நீதிமன்றத்தில் நிலுவையில் உள்ளது.  

## இதனையும் காண்க
- நகரா முரசு மண்டபம்
# புறநாட்டுக்கரா



**புறநாட்டுக்கரா** *(Puranattukara )* என்பது இந்தியாவின் கேரளா மாநிலத்தில் உள்ள திருச்சூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.  

## புவியியல் அமைப்பு

10.552785° வடக்கு 76.161296°கிழக்கு கிழக்கு 30.32146° என்ற அடையாள ஆள்கூறுகளில் புறநாட்டுக்கரா நகரம் பரவியுள்ளது.  

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி புறநாட்டுக்கரா நகரத்தின் மக்கள் தொகை 9,595 ஆகும். இத்தொகையில் 48 சதவீதத்தினர் ஆண்கள் மற்றும் 52 சதவீதத்தினர் பெண்கள் ஆவர். சராசரியாக இந்த நகரத்தின் படிப்பறிவு 85% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 86% ஆகவும் பெண்களின் படிப்பறிவு சதவீதம் 83% ஆகவும் இருந்தது. புறநாட்டுக்கரா நகரத்தின் மக்கள் தொகையில் 10% எண்ணிக்கையினர் 6 வயதுக்கு உட்பட்டவர்கள் ஆவர்.  

## கல்வி நிலையங்கள்

இந்நகரில் இராத்திரிய சமசுகிருத சன்சுதான், கேந்திரிய வித்தியாலயா, சிறீ இராமகிருட்டிணா மடம் பள்ளி, சிறீ சாரதா மகளிர்மேல்நிலைப்பள்ளி முதலான எண்ணற்ற கல்வி நிலையங்கள் உள்ளன. அதாத் கிராமப்பஞ்சாயத்து எனப்படும் உள்ளாட்சி அமைப்பின் ஒரு பகுதியாக புறநாட்டுக்கரா நகரம் விளங்குகிறது.
# பேரகம்



**பேரகம்** (Perakam) என்பது இந்தியாவின் கேரளா மாநிலத்தில் உள்ள திருச்சூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும். திருச்சூர் நகரத்தின் ஒரு முக்கியமான புறநகர் பகுதியாக இந்நகரம் விளங்குகிறது.  

## புவியியல் அமைப்பு

10.6037400° வடக்கு 76.007440° கிழக்கு என்ற அடையாள ஆள்கூறுகளில் பேரகம் பரவியுள்ளது.  

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பேரகம் நகரத்தின் மக்கள் தொகை 10,356 ஆகும். இத்தொகையில் 47 சதவீதத்தினர் ஆண்கள் மற்றும் 53 சதவீதத்தினர் பெண்கள் ஆவர். சராசரியாக இந்த நகரத்தின் படிப்பறிவு 84% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 85% ஆகவும் பெண்களின் படிப்பறிவு சதவீதம் 84% ஆகவும் இருந்தது. பேரகம் நகரத்தின் மக்கள் தொகையில் 11% எண்ணிக்கையினர் 6 வயதுக்கு உட்பட்டவர்கள் ஆவர்.
# போட்டோர்



**போட்டோர்** *(Pottore)* என்பது இந்தியாவின் கேரளா மாநிலத்தில் உள்ள திருச்சூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும். திருச்சூர் நகரிலிருந்து சுமார் 7 அல்லது 8 கிலோமீட்டர் தொலைவில் கோலாழி பஞ்சாயத்தின் ஒரு பகுதியாக போட்டோர் நகரம் அமைந்துள்ளது.  

## புவியியல் அமைப்பு

10°34'25" வடக்கு, 76°12'25" கிழக்கு என்ற அடையாள ஆள்கூறுகளில் போட்டோர் நகரம் பரவியுள்ளது  

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி போட்டோர் நகரத்தின் மக்கள் தொகை 8,210 ஆகும். இத்தொகையில் 49 சதவீதத்தினர் ஆண்கள் மற்றும் 51 சதவீதத்தினர் பெண்கள் ஆவர். சராசரியாக இந்த நகரத்தின் படிப்பறிவு 85% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 86% ஆகவும் பெண்களின் படிப்பறிவு சதவீதம் 84% ஆகவும் இருந்தது. போட்டோர் மக்கள் தொகையில் 10% எண்ணிக்கையினர் 6 வயதுக்கு உட்பட்டவர்கள் ஆவர்.
# மராத்தாக்கரா



**மராத்தாக்கரா** *(Marathakkara)* என்பது இந்தியாவின் கேரளா மாநிலத்தில் உள்ள திருச்சூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.  

## புவியியல் அமைப்பு

10°28′30″ வடக்கு 76°15′10″ கிழக்கு என்ற அடையாள ஆள்கூறுகளில் மராத்தாக்கரா பரவியுள்ளது.  

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி மராத்தாக்கரா நகரத்தின் மக்கள் தொகை 17,934 ஆகும். இத்தொகையில் 49 சதவீதத்தினர் ஆண்கள் மற்றும் 51 சதவீதத்தினர் பெண்கள் ஆவர். சராசரியாக இந்த நகரத்தின் படிப்பறிவு 81% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 83% ஆகவும் பெண்களின் படிப்பறிவு சதவீதம் 79% ஆகவும் இருந்தது. மராத்தாக்கரா மக்கள் தொகையில் 12% எண்ணிக்கையினர் 6 வயதுக்கு உட்பட்டவர்கள் ஆவர்.
# இடச்சுக் குடியரசு


**இடச்சுக் குடியரசு** (Dutch Republic) ஐரோப்பாவில் 1581 முதல் 1795 வரை இருந்த குடியரசு ஆகும். இது அலுவல்முறையாக ஏழு ஐக்கிய நெதர்லாந்தின் குடியரசு என்றும் ஐக்கிய நெதர்லாந்தின் குடியரசு என்றும் ஏழு ஐக்கிய மாகாணங்களின் குடியரசு என்றும் அறியப்படுகின்றது. இது பதாவியக் குடியரசுக்கும் நெதர்லாந்து ஐக்கிய இராச்சியத்திற்கும் முன்பாக இருந்தது. நெதர்லாந்து இராச்சியத்தின் அங்கமாக இருக்கும் தற்கால நெதர்லாந்தின் முன்னோடியாக இருந்தது. இதன் மாற்றுப்பெயர்களாக ஐக்கிய மாகாணங்கள், பெல்ஜிய மாகாணங்களின் கூட்டமைப்பு பெல்ஜியக் கூட்டமைப்பு பயன்படுத்தப்படுகின்றன.  

## மேற்சான்றுகள்
# நிலவேளை



**நிலவேளை**, **;nfvtyr**, **தைவேளை** (*Cleome gynandra* ) வெப்ப மண்டல காடுகளில் காணப்படுகிறது. இத்தாவரம் ஆப்பிரிக்காவை பூர்வீகமாகக்கொண்டது. இது ஒரு பூக்கும் தாவரம் ஆகும். 25 செ.மீ முதல் 60 செ.மீ வரை வளரும் தன்மைகொண்டது. இதன் ஒவ்வொரு கிளையிலும் 3 அல்லது 5 இலைகள் அமைந்துள்ளன. இதன் பூக்கள் வெள்ளையும், சிவப்பும் கலந்த கலவையாக உள்ளன. இதன் விதைகள் பழுப்பு நிறத்தில் காணப்படுகின்றன. இது ஒரு மூலிகைத்தாவரம் ஆகும்.  
## பெயர்
இத்தாவரமானது வேளை, நல்வேளை, அசகண்டர் ஆகிய பெயர்களைக் கொண்டது. இதன் மலர்கள் பகல் வேளையில் சிறிது தலை குனிந்திருக்கும், மாலை வேளையில் பிரகாசமாக மலர்ந்து சிரிக்கும். இதை வைத்து முற்காலத்தில் மாலை வேளையை மக்கள் அறிந்துகொள்வார்கள் என்பதால், ‘வேளை’ என்ற பெயர் உருவாகியிருக்கிறது. நல்ல மருந்தாகச் செயல்படுவதால், ‘நல்’ என்ற அடைமொழி சேர்ந்து ‘நல்வேளை’ என அழைக்கப்படுகிறது.  
## விளக்கம்
இது ஓராண்டு வளரும் செடி வகையாகும். இத்தாவரம் முழுவதும் பிசுபிசுப்பான ரோம வளரிகள் காணப்படும். நீள் முட்டை வடிவில் ஐந்து சிற்றிலைகளைக் கொண்டிருக்கும்.
# பிஞ்சூர் தோட்டம்



**பிஞ்சூர் தோட்டம்** அல்லது **யதவீந்திர தோட்டம்** (Pinjore Gardens / Yadavindra Garden) இந்தியாவின் அரியானா மாநிலத்தின் பஞ்சகுல மாவட்டத்தில் பிஞ்சூர் கிராமத்தில் அமைந்துள்ளது. இத்தோட்டம் மொகலாயர் தோட்டக் கலைக்கு எடுத்துக்காட்டாக விளங்குகிறது. நூறு ஏக்கர் பரப்பளவு கொண்ட பிஞ்சூர் தோட்டத்தை பாட்டியாலா அரச குல மன்னர்களால் மறுசீரமைக்கப்பட்டது. இத்தோட்டம் காலை ஏழு மணி முதல் இரவு பத்து மணி வரை பார்வையாளர்களுக்காக திறந்து வைக்கப்படுகிறது.  

இத்தோட்டம் சண்டிகரிலிருந்து 22&nbsp;கி.மீ. தொலைவில் அம்பாலா - சிம்லா நெடுஞ்சாலையில் பிஞ்சூர் கிராமத்தில் அமைந்துள்ளது.  

17-ஆம் நூற்றாண்டில் மொகலாயப் பேரரசர் அவுரங்கசீப்பால் ஆதரித்து வளர்க்கப்பட்ட *நவாப் பிதாய் கான்* என்ற வல்லுனரால் இத்தோட்டம் வடிவமைக்கப்பட்டது.  

பாட்டியாலா நாட்டின் மன்னராக இருந்த *யதவீந்திர சிங்* நினைவைப் போற்றும் விதமாக, பாழாகிப் போயிருந்த பிஞ்சூர் தோட்டத்தை சீரமைத்து **யதவீந்திர தோட்டம்** எனப் பெயர் மாற்றம் செய்யப்பட்டது.  

## அமைப்பு

தற்போதைய யதவீந்திரா தோட்டம் ஏழு அடுக்கு வரிசைகளுடன் கூடியது. உயரமான முதல் அடுக்கு வரிசையின் நுழைவாயிலில் இராசஸ்தான் - மொகலாயர் பாணியில் கட்டப்பட்ட *சிஷ் மகால்* என்ற பெரிய கண்ணாடி அரண்மனையும், இரண்டாவது அடுக்கு வரிசையில் சிவப்பு வண்னம் தீட்டப்பட்ட செங்கோட்டை அரண்மனையும், மூன்றாவது அடுக்கு வரிசையில் சைப்பிரஸ் மரங்கள், அடர்ந்த பூச்செடிகளின் வரிசைகள் மற்றும் பழத்தோட்டங்களைக் கொண்டுள்ளது. நான்காவது அடுக்கு வரிசையில் நீர் அரண்மனையும் (palace of water), சதுர வடிவ நீரூற்றுகளும், இளைப்பாற நீண்ட கல் படுக்கைகளும் உள்ளது. ஐந்தாவது அடுக்கு வரிசையில் மரத்தோட்டங்கள் கொண்டுள்ளது. இறுதியாக தாழ்வாக உள்ள வரிசையில் வட்ட வடிவ அரங்கம் அமைந்துள்ளது. அதனருகில் ஒரு சிறிய விலங்குக் காட்சிச்சாலை உள்ளது.  

## போக்குவரத்து
பஞ்சாப் மற்றும் ஹரியானா மாநிலங்களின் தலைநகரான சண்டிகரிலிருந்து இருபது கிலோ மீட்டர் தொலைவில் உள்ள பிஞ்சூர் தோட்டத்திற்குச் செல்ல பேருந்து, தொடருந்து வசதிகள் உள்ளது. கல்கா தொடருந்து நிலையத்திலிருந்து ஐந்து கிலோ மீட்டர் தொலைவில் உள்ளது.
# ருத்தேனியம் ஐம்புளோரைடு



**ருத்தேனியம் ஐம்புளோரைடு** *(Ruthenium pentafluoride)* என்பது RuF<sub>5</sub> என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். ஆவியாகக்கூடிய திண்மமான இசேர்மம் பச்சை நிறத்துடன் அரிதாகக் காணப்படுகிறது. ருத்தேனியம் மற்றும் புளோரின் ஆகிய இரு தனிமங்கள் மட்டும் இணைந்து உருவாகும் இரட்டைப் புளோரைடு வகைச் சேர்மத்திற்கு இதுவொரு எடுத்துக்காட்டாகும். நீராற்பகுத்தல் வினைகளால் இச்சேர்மம் எளிதாகத் தூண்டப்படுகிறது. பிளாட்டினம் ஐம்புளோரைடு போன்ற Ru<sub>4</sub>F<sub>20</sub> நாற்படியாலான சமகட்டமைப்புடைய கட்டமைப்பை ருத்தேனியம் ஐம்புளோரைடும் பெற்றுள்ளது. நாற்படிகளுக்குள் உள்ள ஒவ்வொரு ருத்தேனியமும் எண்முக மூலக்கூற்று வடிவத்துடன் இரண்டு புளோரைடு ஈந்தணைவிப் பாலங்களுடன் அமைந்துள்ளன
# பென்சோடிரையீன்



**பென்சோடிரையீன்** *(Benzotriyne)* அல்லது வளைய[6] கார்பன் (cyclo[6]carbon) என்பது ஒரு கற்பிதநிலை வேதிச் சேர்மம் ஆகும். கார்பனின் புறவேற்றுமை வடிவமான இதன் மூலக்கூற்று வாய்ப்பாடு C6 ஆகும். இம்மூலக்கூறானது ஆறு கார்பன் அணுக்களால் ஆன ஒரு வளையம் ஆகும். ஒவ்வொரு கார்பன் அணுவும் ஒன்று விட்டு ஒன்றாக முப்பிணைப்பு மற்றும் ஒற்றை பிணைப்புகளுடன் அல்லது இரட்டைப் பிணைப்புகளுடன் இணைந்துள்ளன. எனவே இது வளைய[n] கார்பன் குடும்பத்தில் ஒரு சாத்தியமான ஆற்றல்மிகு உறுப்பினராகக் கருதப்படுகிறது.  

பென்சோடிரையீனை தொகுப்பு முறையில் தயாரிக்க சில முயற்சிகள் மேற்கொள்ளப்பட்டன. உலோக நீரிலிகளை காற்றில்லா வெப்பமூட்டம் முறையில் வினைப்படுத்துதல் ஒரு உதாரணமாகும். ஆனால் 2011 ஆம் ஆண்டு வரையில் இம்முயற்சியில் வெற்றி காண இயலவில்லை.
# குருச்சேத்திர மாவட்டம்



**குருச்சேத்திர மாவட்டம்** (Kurukshetra district) (இந்தி:कुरुक्षेत्र जिला)  
வட இந்தியாவின் அரியானா மாநிலத்தின்  
இருபத்து ஒன்று மாவட்டங்களில்  
ஒன்றாகும். இந்த மாவட்டத்தின் நிர்வாகத் தலைமையிட நகரம் குருச்சேத்திரம் ஆகும்.  

## இந்து தொன்மவியல்
சந்திர குல மன்னர் குரு என்பவர் இவ்விடத்தில் தவமிருந்ததாக கூறுவர்.  
குருச்சேத்திரம் என்பதற்கு குருக்களின் நாடு என்பவர்.  

இம்மாவட்டத்தின் குருச்சேத்திரம் என்ற இடத்தில் பாண்டவர்களுக்கும் - கௌரவர்களுக்கும் போர் நடந்ததாக வியாசரின் மகாபாரதம் காவியம் கூறுகிறது. மேலும் இதே இடத்தில் ஸ்ரீகிருஷ்ணர் அருச்சுனனுக்கு பகவத் கீதை அருளியதாக கருதப்படுகிறது.  

## மாவட்ட வரலாறு
அரியானாவின் கர்னால் மாவட்டத்தின் சில பகுதிகளைக் கொண்டு 1973-ஆம் ஆண்டில் புதிதாக குருச்சேத்திர மாவட்டம் துவக்கப்பட்ட்து.  

## உட்கோட்டங்கள் & வட்டங்கள்
குருச்சேத்திர மாவட்டம் தானேசுவரம் பெஹொவா என இரண்டு வருவாய் உட்கோட்டங்களைக் கொண்டது. தானேஸ்வரம் உட்கோட்டம் தானேசுவரம் மற்றும் சகாபாத் என இரண்டு வருவாய் வட்டங்களையும், லாத்வா மற்றும் பாபைன் என இரண்டு துணை வட்டங்களையும் கொண்டது.  
பெகாவா உட்கோட்டம் பெகாவா வருவாய் வட்டமும், இஸ்மாயில்பாத் என துணை வட்டமும் கொண்டது.  
பஞ்சாப்பை ஒட்டி அமைந்த இம்மாவட்டத்தில் சீக்கிய மக்கள் தொகை கணிசமாக கொண்டுள்ளது.  

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி 1,530 சதுர கிலோ மீட்டர் பரப்பளவு கொண்ட இம்மாநிலத்தின் மொத்த மக்கள் தொகை 964,655 ஆக உள்ளது. கடந்த பத்தாண்டுகளில் (2001 - 2011) மக்கள் தொகை வளர்ச்சி விகிதம் ஆக 16.86% உயர்துள்ளது. மக்கள் தொகையில் ஆண்கள்  
510,976 மற்றும் பெண்கள் 453,679 ஆகவும் உள்ளனர். பாலின விகிதம் ஆயிரம் ஆண்களுக்கு 888 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 630 பேர் வீதம் வாழ்கின்றனர். இம்மாநிலத்தின் சராசரி படிப்பறிவு 76.31% ஆகவும், ஆண்களின் படிப்பறிவு 83.02% ஆகவும், பெண்களின் படிப்பறிவு 68.84% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 116,957 ஆக உள்ளது. நகரப்புற மக்கள் தொகை 28.95% ஆகவும்; கிராமப்புற மக்கள் தொகை 71.05% ஆகவும் உள்ளது.  

### சமயம்
இம்மாநிலத்தில் இந்து சமயத்தவரின் மக்கள்தொகை 805,175 (83.47 %) ஆகவும், இசுலாமியர் மக்கள்தொகை 15,970 (1.66 %) ஆகவும், கிறித்தவ சமயத்தினரின் மக்கள்தொகை 1,943 (0.20 %) ஆகவும், சமண சமய மக்கள்தொகை 375 (0.04 %) ஆகவும், பௌத்த சமய மக்கள் தொகை 214 (0.02 %) ஆகவும், சீக்கிய சமய மக்கள்தொகை 140,395 (14.55 %) ஆகவும், பிற சமயத்து மக்கள்தொகை 106 (0.01 %) ஆகவும் மற்றும் சமயம் குறிப்பிடாதவர்கள் மக்கள்தொகை 477 (0.05 %) ஆகவும் உள்ளது.  

### மொழிகள்
இம்மாநிலத்தின் ஆட்சி மொழியான இந்தி மொழி உடன் பஞ்சாபி மற்றும் அரியான்வி போன்ற வட்டார மொழிகளும் பேசப்படுகின்றன.  

## கல்வி
1956-ஆம் ஆண்டில் நிறுவப்பட்ட குருச்சேத்திர பல்கலைக்கழகம் மற்றும் 1963-ஆம் ஆண்டில் நிறுவப்பட்ட மண்டல பொறியியல் தொழில் நுட்ப நிறுவனம் ஆகியன முக்கிய கல்வி நிறுவனங்களாகும்.  

## பொருளாதாரம்
வேளாண்மையும் சுற்றுலாத் துறையும் இம்மாவட்டத்தின் முக்கிய பொருளாதார ஆதாரமாக உள்ளன.  

## பார்க்க வேண்டிய இடங்கள்
- பிரம்மசரோவர்
- குருச்சேத்திரம்
- கிருஷ்ணா அருங்காட்சியகம், மகாபாரத காட்சிகள் கொண்ட அருங்காட்சியகம்
- சோதிசர் அருச்சுனனுக்கு பகவான் ஸ்ரீகிருஷ்ணர் பகவத் கீதை அருளிய இடம்
- பிரம்ம குண்டம், அருச்சுனன் பீஷ்மருக்கு தண்ணீர் தாகம் தீர்க்க, தன் அம்பினால் பூமியை துளைத்து தண்ணீர் உண்டாக்கிய குளம்.
- குருசேத்திர அறிவியல் அருங்காட்சியகம்
- கல்பனா சாவ்லா நினைவு கோளரங்கம்
- பிர்லா மந்திர்
# வட்ட நாற்கரங்களின் ஜப்பானியத் தேற்றம்


வடிவவியலில் **வட்ட நாற்கரங்களின் ஜப்பானியத் தேற்றப்படி** (*Japanese theorem for cyclic quadrilaterals*), ஒரு வட்ட நாற்கரத்தினுள் அமையும் முக்கோணங்களின் உள்வட்ட மையங்கள் ஒரு செவ்வகத்தை உருவாக்கும்.  

ஏதாவதொரு வட்ட நாற்கரத்தை அதன் மூலைவிட்டங்களைக் கொண்டு முக்கோணங்களாகப் பிரித்தால் நான்கு முக்கோணங்கள் கிடைக்கும். அந்நான்கு முக்கோணங்களின் உள்வட்ட மையங்களும் ஒரு செவ்வகத்தை அமைக்கும்.  

ஒரு வட்ட நாற்கரம். , , , நான்கும் முறையே , , , முக்கோணங்களின் உள்வட்ட மையங்களெனில், , , , புள்ளிகளை இணைக்கக் கிடைக்கும் நாற்கரம் ஒரு செவ்வகமாகும்.  

## இதனையும் காண்க
- கார்னோ தேற்றம்
# ஜிந்து மாவட்டம்



**ஜிந்து மாவட்டம்** வட இந்தியாவின் அரியானா மாநிலத்தின்  
இருபத்து ஒன்று மாவட்டங்களில்  
ஒன்றாகும். இந்த மாவட்டத்தின் நிர்வாகத் தலைமையிட நகரம் ஜிந்து ஆகும். ஹிசார் கோட்டத்தில் உள்ள இம்மாவட்டம் 1966-ஆம் ஆண்டில் துவக்கப்பட்டது.  

## உட்கோட்டங்களும் மாவட்டங்களும்
ஜிந்து மாவட்டம் மூன்று ஜிந்து, நர்வானா மற்றும் சபிதேன் என மூன்று வருவாய் உட்கோட்டங்களும், 1. ஜிந்து 2. ஜுலானா 3. நர்வானா 4. சபிதோன் என நான்கு வருவாய் வட்டங்களையும் கொண்டது.  

## அரசியல்
இம்மாவட்டம் ஜிந்து, ஜுலானா, சபிதேன், உச்சனா கலான் மற்றும் நர்வானா என ஐந்து சட்டமன்ற தொகுதிகளையும், இம்மாவட்டத்தின் பகுதிகள் ஹிசார், சோனிபட் மற்றும் சிர்சா நாடாளுமன்ற மக்களவைத் தொகுதிகளில் உள்ளது.  

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி ஜிந்து மாவட்டத்தின் மொத்த மக்கள் தொகை 1,334,152 ஆக உள்ளது. கிராமப்புறங்களில் 77.10% மக்களும், நகரப்புறங்களில் 22.90% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 12.13% ஆக உயர்ந்துள்ளது. மக்கள் தொகையில் 713,006 ஆண்களும் மற்றும் 621,146 பெண்களும் உள்ளனர். பாலின விகிதம் ஆயிரம் ஆண்களுக்கு பெண்கள் 871 வீதம் உள்ளனர். 2,702 சதுர கிலோ மீட்டர் பரப்பளவு கொண்ட இம்மாநிலத்தில் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 494 மக்கள் வாழ்கின்றனர். இம்மாநிலத்தின் சராசரி படிப்பறிவு 71.44 ஆகவும், ஆண்களின் படிப்பறிவு 80.81 ஆகவும், பெண்களின் படிப்பறிவு 60.76 ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 168,554 ஆக உள்ளது.  

### சமயம்
இம்மாநிலத்தில் இந்து சமயத்தவரின் மக்கள் தொகை 1,276,669 (95.69 %) ஆகவும் இசுலாமிய சமய மக்கள் தொகை 23,016 (1.73 %) ஆகவும், கிறித்தவ சமயத்தினரின் மக்கள் தொகை 889 (0.07 %) ஆகவும், சமண சமய மக்கள் தொகை 2,594 (0.19 %) ஆகவும், பௌத்த சமய மக்கள் தொகை 172 (0.01 %) ஆகவும், சீக்கிய சமய மக்கள் தொகை 29,103 ஆகவும் (2.18 %) பிற சமயத்து மக்கள் தொகை 56 (0.00 %) ஆகவும் மற்றும் சமயம் குறிப்பிடாதவர்கள் மக்கள் தொகை 1,653 (0.12 %) ஆகவும் உள்ளது.  

### மொழிகள்
இம்மாநிலத்தின் ஆட்சி மொழியான இந்தி மொழியுடன், பஞ்சாபி மொழி மற்றும் வட்டார மொழிகளும் பேசப்படுகிறது.  

## பொருளாதாரம்
வேளாண்மைத் தொழிலே இம்மாவட்டத்தின் முக்கிய பொருளாதார ஆதாரமாக உள்ளது.
# காஞ்சிபுரம் உற்றுக்கேட்ட முத்தீசர் கோயில்



**காஞ்சிபுரம் உற்றுக்கேட்ட முத்தீசர் கோயில்** என அறியப்படும் இது, காஞ்சியிலுள்ள ஒரு சிவன் கோயில் ஆகும். மேலும், இக்கோவில் குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளன.  

## தல வரலாறு
இங்கு வந்து நின்று திருமேற்றளிநாதரை திருஞானசம்பந்தர் பாடியபோது, இறைவனார் அப்பாடல்களில் மயங்கி, அருகாமையிலிருந்து கேட்பதற்காக சற்றமுன்னால் வந்து அங்கிருந்து அப்பாடல்களை உற்றுக்கேட்டு இன்புற்றாராம். இதன் காரணமாகவே இச்சந்நிதி "உற்றுகேட்ட முத்தீசர்" என்று வழங்குகிறது.  

## தல விளக்கம்
மூலத்திருமேனி திருமேற்றளிக் கோபுரத்தை நோக்கியவாறு கைகளைக் குவித்து வணங்கும் நிலையில் நின்ற கோலத்தில் உள்ளது. உற்சவத் திருமேனி ; வலக்கை சுட்டிய விரலுடன் இடக்கையில் பொற்கிண்ணம் ஏந்திய நிலையில் பக்கத்தில் உள்ளது இத்தெருவின் நடுவில் இடப்பால் ‘**உற்றுக்கேட்ட முத்தீசர்**’ ஆலயம் உள்ளது. ஞானசம்பந்தர் பாடியபோது சிவபெருமான் அருகில் இருந்து கேட்பதற்காக இங்கு அமர்ந்ததாகவும் - கேட்டதாகவும் வரலாறு. வீதியின் மேற்கோடியில் திருமேற்றளிக் கோயில் உள்ளது.  

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் மேற்குப் பகுதியில் பிள்ளையார்பாளையம் திருமேற்றளித் தெருவில் நடுவில் இடப்பால் ‘உற்றுக்கேட்ட முத்தீசர்’ கோவில் தாபிக்கப்பட்டள்ளது. மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் மேற்கு திசையில், காஞ்சிபுரம் திருமேற்றளீசுவரர் கோயிலின் கிழக்கு திசையில் இக்கோவில் அமைந்துள்ளது.  

## இவற்றையும் காண்க
- காஞ்சிபுரம் முத்தீசுவரர் கோயில் (முத்தீசம்) (கம்மாளத் தெரு)
- காஞ்சிபுரம் முத்தீசுவரர் கோயில் (கருடேசம்) (காந்தி சாலை)
# பானிபத் மாவட்டம்



**பானிபட் மாவட்டம்** (Panipat district) (இந்தி:|पानीपत जिला}}) வட இந்தியாவின் அரியானா மாநிலத்தின்  
இருபத்து ஒன்று மாவட்டங்களில்  
ஒன்றாகும். இந்த மாவட்டத்தின் நிர்வாகத் தலைமையிட நகரம் பானிபட் ஆகும். ஹிசார் கோட்டத்தில் உள்ள இம்மாவட்டம் 1966-ஆம் ஆண்டில் துவக்கப்பட்டது  

## மத்திய கால வரலாறு
இம்மாவட்டத்தின் பானிபட் எனுமிடத்தில் முதலாம் பானிபட் போர், இரண்டாம் பானிபட் போர் மற்றும் மூன்றாம் பானிபட் போர்கள் நடைபெற்றதன் மூலம் இந்தியத் துணைக்கண்டத்தில் மொகலாயர் ஆட்சி வேறூன்றியது.  

## வரலாறு
கர்னால் மாவட்டத்தின் சில பகுதிகளைக் கொண்டு 1 நவம்பர் 1989-ஆம் ஆண்டில் பானிபட் மாவட்டம் புதிதாக துவக்கப்பட்டது.  
24 சூலை 1991-ஆம் ஆண்டில் மீண்டும் கர்னால் மாவட்டத்துடன் இணைக்கப்பட்ட்து.  
பின்பு சூலை 1991-ஆம் ஆண்டில் மீண்டும் பானிபட் மாவட்டம் புதிதாக இயங்கத் தொடங்கியது.  

## உட்கோட்டங்களும் வருவாய் வட்டங்களும்
பானிபட் மாவட்டம் பானிபட், சமல்கா என இரண்டு கோட்டங்களும்; பானிபட், சமல்கா மற்றும் இஸ்ரான என மூன்று வருவாய் வட்டங்களும் கொண்டது.  

## அரசியல்
இந்த மாவட்டம் பானிபட் மாவட்டம், பானிபட் கிராமப்புறம், பானிபட் நகரப்புறம் மற்றும் இஸ்ரானா, சமல்கா என நான்கு சட்டமன்ற தொகுதிகளை கொண்டுள்ளது. கர்னால் நாடாளுமன்ற மக்களவைத் தொகுதியில் பானிபட் மாவட்டம் உள்ளது.  

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி பானிபட் மாவட்டத்தின் மொத்த மக்கள் தொகை ஆக 1,205,437 உள்ளது. கிராமப்புறங்களில் 53.95% மக்களும்; நகரப்புறங்களில் 56.05% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 24.60% ஆக உயர்ந்துள்ளது. மக்கள் தொகையில் 646,857 ஆண்களும் மற்றும் 558,580 பெண்களும் உள்ளனர். பாலின விகிதம் ஆயிரம் ஆண்களுக்கு 864 பெண்கள் வீதம் உள்ளனர். 1,268 சதுர கிலோ மீட்டர் பரப்பளவு கொண்ட இம்மாநிலத்தில் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 951 மக்கள் வாழ்கின்றனர். இம்மாநிலத்தின் சராசரி படிப்பறிவு 75.94% ஆகவும், ஆண்களின் படிப்பறிவு 83.71% ஆகவும், பெண்களின் படிப்பறிவு 67.00% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 169,662 ஆக உள்ளது.  

### சமயம்
இம்மாநிலத்தில் இந்து சமயத்தவரின் மக்கள் தொகை 1,083,936 (89.92 %) ஆகவும், இசுலாமிய சமய மக்கள் தொகை 86,622 (7.19 %) ஆகவும், கிறித்தவ சமயத்தினரின் மக்கள் தொகை 2,261 (0.19 %) ஆகவும், சமண சமய மக்கள் தொகை 4,647 (0.39 %) ஆகவும், பௌத்த சமய மக்கள் தொகை 289 (0.02 %) ஆகவும், சீக்கிய சமய மக்கள் தொகை 25,064 (2.08 %) ஆகவும், பிற சமயத்து மக்கள் தொகை 99 (0.01 %) ஆகவும் மற்றும் சமயம் குறிப்பிடாதவர்கள் மக்கள் தொகை 2,519 (0.21 %) ஆகவும் உள்ளது.  

### மொழிகள்
இம்மாநிலத்தின் ஆட்சி மொழியான இந்தி மொழியுடன், உருது, பஞ்சாபி மற்றும் வட்டார மொழிகளும் பேசப்படுகிறது.
# இரும்பு(III) சல்பைடு


பெர்ரிக் சல்பைடு  

இருயிரும்பு முச்சல்பைடு  
|Section1=  
|Section2=  
ஐதரோ குளோரிக் அமிலத்துடன் சேர்ந்து பெர்ரசு குளோரைடு, ஐதரசன் சல்பைடு மற்றும் கந்தகம் என சிதைவடைகிறது.:  

: Fe<sub>2</sub>S<sub>3</sub> + 4 HCl → 2 FeCl<sub>2 </sub>+ 2 H<sub>2</sub>S↑ + S↓
# பீனைலார்சின் ஆக்சைடு



**பீனைலார்சின் ஆக்சைடு** *(Phenylarsine oxide)* என்பது ஒரு கரிம உலோகச் சேர்மமாகும். இதனுடைய மூலக்கூற்று கட்டமைப்பு C6H5–As=O ஆகும். மையத்தில் உள்ள ஆர்சனிக் அணுவுடன் ஒரு பீனைல் தொகுதியும் ஓர் ஆக்சிசன் அணுவும் பிணைக்கப்பட்டுள்ளன.கரிமச்சேர்மங்களைப் பொருத்தவரை ஆர்சனிக் அணுக்கள் தயோல்களில் உள்ள கந்தக அணுக்கள் மீது உயர்நாட்டம் கொண்டவையாக இருக்கும். மிகக்குறிப்பாக, புரதம் கட்டமைப்புகளில் உள்ள விசினைல் சைசுடீன் எச்சங்களுடன் சேர்ந்து நிலைப்புத் தன்மை கொண்ட அணைவுச் சேர்மங்களாக உருவாகின்றன. இவ்விளைவு, ஈதல் தொகுதி-ஏற்பி பிணைப்பு ஆய்வுகளை மேற்கொள்வதில் மிகுந்த பயனளிப்பதாக உள்ளது. . நிறச்சாரல் படிவுமுறைப் பிரிகையில், பீனைலார்சின் ஆக்சைடின், பிசினின் மீதான இயக்கத்தைத் தடுப்பதிலும் இந்த பிணைப்பு ஈர்ப்பு மிகுந்த பயனுள்ளதாக இருக்கிறது. ஒற்றை சைசுடீன் எச்சங்களை விட அல்லது சைசுடீன் ( இணை சைசுடீன் எச்சங்கள் – இருசல்பைடு பாலம்) விசினைல் சைசுடீன் அமைப்புகளுக்கு இச்சேர்மம் உயர் தெரிவுத்திறம் மிக்கதாக விளங்குகிறது.
# சூரத் - ஜாம்நகர் இன்டர்சிட்டி விரைவுவண்டி

**19059/19060 சூரத் - ஜாம்நகர் இன்டர்சிட்டி விரைவுவண்டி**, இந்திய இரயில்வே இயக்கும் விரைவுவண்டியாகும். இது சூரத்தில் இருந்து கிளம்பி ஜாம்நகர் வரை சென்று திரும்பும்.  

## நிறுத்தங்கள்
இந்த வண்டி கீழ்க்காணும் இடங்களில் நிற்கும்.  
- ஜாம்நகர்
- நாடியாத்
- ஆனந்து
- வடோதரா
- மியாகாம் கர்ஜன்,
- பரூச்
- அங்கலேஷ்வர்
- கோசாமா
- கிம்
- சூரத்

  - மகேமதாவாத், கேடா ரோடு ஆகிய நிறுத்தங்களிலும் வண்டி நின்று செல்லும் என இரயில்வே அமைச்சகத்தின் புதிய அறிவிப்பில் தெரியவந்துள்ளது.
# பிலாய் பவர் ஹவுஸ் தொடருந்து நிலையம்



**பிலாய் பவர் ஹவுஸ் தொடருந்து நிலையம்**, இந்திய மாநிலமான சத்தீஸ்கரின் துர்க் மாவட்டத்தில் உள்ள பிலாய் நகரத்தில் அமைந்துள்ளது.  

## நிற்கும் வண்டிகள்
- துர்க் - அம்பிகாபூர் விரைவுவண்டி
- சிவநாத் விரைவுவண்டி
- சாரநாத் விரைவுவண்டி
- பிலாஸ்பூர் - பிகானேர் விரைவுவண்டி
- புரி - அகமதாபாத் விரைவுவண்டி
- சத்தீஸ்கர் எக்ஸ்பிரஸ்
- புரி - துர்க் விரைவுவண்டி
- ஹவுரா - அகமதாபாத் அதிவிரைவுவண்டி
- அமர்காண்டாக் எக்ஸ்பிரஸ்
# பெரிய பிரித்தானியாவின் அரசி ஆன்


**ஆன்** (*Anne*, 6 பெப்ரவரி 1665 – 1 ஆகத்து 1714) இங்கிலாந்து, இசுக்காட்லாந்து, அயர்லாந்தின் அரசியாக 8 மார்ச் 1702 அன்று அரியணை ஏறினார். மே 1, 1707இல் ஒன்றிணைப்புச் சட்டங்களின்படி அவரது ஆட்சியின் கீழிருந்த இங்கிலாந்து, இசுக்காட்லாந்து இராச்சியங்கள் இணைந்து, ஒற்றை இறைமையுள்ள நாடாக, பெரிய பிரித்தானியா என அறியப்பட்டது. ஆன் தொடர்ந்து பெரிய பிரித்தானியா மற்றும் அயர்லாந்தின் அரசியாக ஆண்டு வந்தார்.  
## வாழ்க்கை வரலாறு

இரண்டாம் யேம்சுக்கும் (1633-1701) ஆன் ஹைடுக்கும் மகளாக 1665ஆம் ஆண்டு பெப்ரவரி 6இல் பிறந்தார். 1683 சூலை 28 அன்று டென்மார்க்கின் அரசர் பிரெடிரிக்கின் மகனும் இளவரசனுமான ஜார்ஜை (1653-1708) திருமணம் புரிந்தார்.  

1705 மார்ச் 8இல் இங்கிலாந்து, இசுக்கொட்லாந்து, அயர்லாந்து குடியரசு இராச்சியங்களின் அரசியாக முடிசூடினார். 1707 மே 1இல் 'ஒன்றிணைப்புச் சட்டங்களின்படி' இங்கிலாந்து, இசுக்கொட்லாந்து இணைந்த பெரிய பிரித்தானியாவின் அரசியானார்.  

1714 ஆகஸ்டு 1 காலையில் ஆன் அரசி மரணமடைந்தார்.
# பிரித்தானியக் கொடித் தேற்றம்


யூக்ளிடிய வடிவவியலின் **பிரித்தானியக் கொடித் தேற்றப்படி** (*British flag theorem*) *ABCD* செவ்வகத்தின் உட்புறமுள்ள ஒரு புள்ளி *P* எனில், அப்புள்ளியிலிருந்து செவ்வகத்தின் ஒரு சோடி எதிர்முனைகளின் தொலைவுகளின் வர்க்கங்களின் கூடுதலும் மற்றொரு சோடி எதிர்முனைகளின் தொலைவுகளின் வர்க்கங்களின் கூடுதலும் சமமாக இருக்கும்.  

இத்தேற்றத்தின் கூற்றின் சமன்பாட்டு வடிவம்:  
: <math>AP^{2}+CP^{2}=BP^{2}+DP^{2}.\,</math>  

செவ்வகத்திற்கு வெளிப்புறமுள்ள புள்ளிகளுக்கும் இத்தேற்றத்தின் கூற்று உண்மையாகும். பொதுவாக, யூக்ளிடிய வெளியிலுள்ள ஏதேனுமொரு புள்ளிக்கும் அவ்வெளியில் உட்பதிந்த எந்தவொரு செவ்வகத்துக்கும் இத்தேற்றம் பொருந்தும். *P* என்ற புள்ளியிலிருந்து ஒரு இணைகரத்தின் ஒவ்வொரு சோடி எதிர் முனைகளுக்குள்ள தொலைவுகளின் வர்க்கங்களின் கூடுதலை ஒப்பிட்டால் அவை சமமாக இருக்காது. அக்கூடுதல்களின் வித்தியாசம் இணைகரத்தின் வடிவமைப்பை மட்டுமே சார்ந்திருக்கும். *P* புள்ளியின் தேர்வைச் சார்ந்ததிருக்காது.  
## நிறுவல்

*P* இலிருந்து செவ்வகத்தின் பக்கங்கள் *AB*, *BC*, *CD*, *AD* க்கு வரையப்படும் செங்குத்துக்கோடுகள் அப்பக்கங்களை முறையே *W*, *X*, *Y* , *Z* புள்ளிகளில் சந்திக்கின்றன. அப்புள்ளிகளை இணைக்கும் நாற்கரம் *WXYZ* ஒரு செங்குத்து மூலைவிட்ட நாற்கரம் ஆகும்.  

செங்கோண முக்கோணம் *AWP* இல் பித்தேகோரசு தேற்றம் பயன்படுத்த:  
- <math>AP^{2} = AW^{2} + WP^{2} = AW^{2} + AZ^{2}</math> (*WP* = *AZ*)
இதேமுறையில் மற்ற மூன்று முனைகளின் தொலைகளின் வர்க்கங்கள் காண:  
- <math>PC^{2} = WB^{2} + ZD^{2},</math>
- <math>BP^{2} = WB^{2} + AZ^{2},</math>
- <math>PD^{2} = ZD^{2} + AW^{2}.</math>
இவற்றின் மூலம் பின்வருமாறு தேற்ற முடிவினைக் காணலாம்:  
: <math>AP^{2} + PC^{2} = (AW^{2} + AZ^{2}) + (WB^{2} + ZD^{2}) = (WB^{2} + AZ^{2}) + (ZD^{2} + AW^{2}) = BP^{2} + PD^{2}.\,</math>  

## பெயர்
கொடி.]]  
*P* இலிருந்து செவ்வகத்தின் முனைகளுக்கு வரையப்படும் கோட்டுத்துண்டுகளும், நிறுவலுக்காக வரையப்பட்ட செங்குத்துக்கோடுக்ளும் சேர்ந்து கிட்டத்தட்ட ஐக்கிய இராச்சியத்தின் கொடியின் வடிவை ஒத்தமைவதால், இத்தேற்றம் பிரித்தானியக் கொடித் தேற்றம் என்ற பெயரால் அழைக்கப்படுகிறது.
# சசி தேசுபாண்டே


**சசி தேசுபாண்டே** (Shashi Deshpande 1938) என்பவர் பெண் எழுத்தாளர். 10 புதினங்கள் 2 குறு புதினங்கள் பல சிறுகதைகள் ஆங்கிலத்தில் எழுதியுள்ளார். இந்திய அரசின் பத்மசிறீ, சாகித்ய அகாடமி விருதுகள் பெற்றவர்.  

## வாழ்க்கை

கருநாடக மாநிலத்தில் உள்ள தார்வாத் நகரில் பிறந்த சசி தேசு பாண்டே பொருளியல் மற்றும் சட்டம் ஆகியவற்றில் பட்டம் பெற்றார். பாரதிய வித்யா பவனில் இதழ்த் துறைக் கல்வியை முடித்தார். ஆன்லுக்கர் என்னும் ஆங்கல இதழில் சில மாதங்கள் வேலை செய்தார். மும்பையில் சில ஆண்டுகள் வாழ்ந்து விட்டு பெங்களூருவில் நிலையாக வசித்து வருகிறார்.  
இசைக் கேட்பதும் சீட்டாட்டம் ஆடுவதும் புத்தகம் படிப்பதும் இவருடைய பொழுது போக்குகள் ஆகும்  

## மேற்கோள்

## இணைப்புரை

http://www.thehindu.com/todays-paper/tp-features/tp-youngworld/article3229122.ece
# எசுப்பானியாவின் இரண்டாம் சார்லசு


**சார்லசு II** (*Charles II*,) (6 நவம்பர் 1661 – 1 நவம்பர் 1700) ஆப்சுபர்கு அரசமரபைச் சேர்ந்த கடைசி எசுப்பானிய அரசராவார். எசுப்பானிய நெதர்லாந்தும் (தெற்கு நெதர்லாந்து) அமெரிக்காக்களிலிருந்து எசுப்பானியக் கிழக்கிந்தியா வரை பரவியிருந்த எசுப்பானியாவின் கடல்கடந்த பேரரசும் இவரது ஆட்சியின் கீழ் இருந்தது. "மயக்குபவர்" (எசுப்பானியம்: *el Hechizado*), என்றழைக்கப்பட்ட சார்லசு அவரது உடல்,அறிவு, உளக் குறைபாடுகளுக்காக அறியப்பட்டார். பல தலைமுறைகளாக ஆப்சுபர்கு குடும்பத்திற்குள்ளேயே திருமணம் புரிந்து வந்தமையால் இக்குறைபாடுகள் இவருக்கு வந்திருக்கலாம் என அறிஞர்கள் கருதுகின்றனர். எனவே இவரது ஆட்சி பலவீனமாக இருந்தது.  

1700இல் குழந்தைகளின்றி வாரிசின்றி இறந்தார். அரியணை ஏறுவதற்கு உரிமையிருந்த அனைத்து ஆப்சுபர்கு வாரிசுகளும் இவருக்கு முன்னரே மரித்து விட்டனர். தனது உயிலில் தனக்குப் பின்னால் 16 வயதேயான ஆன்ஷூவின் பிரபு பிலிப்பை முடிசூட நியமித்தார்; இவர் பதினான்காம் லூயியின் முதல் மனைவியும் சார்லசின் ஒன்றுவிட்ட சகோதரியுமான மாரியா தெரசாவின் பேரனாவார். (எனவே பிரான்சை ஆண்ட பிரான்சிய அரசர் லூயி XIVயின் பேரனுமாவார்). ஐரோப்பாவின் ஏனைய நாடுகள் இதனால் வலுப்பெறும் பிரான்சிய-எசுப்பானிய உறவு அதிகாரச் சமநிலையை பாதிக்கும் எனக் கருதின. எனவே இவரது மறைவிற்குப் பிறகு எசுப்பானிய மரபுரிமைப் போர் ஏற்பட்டது.  

## மேற்சான்றுகள்
# யமுனாநகர் மாவட்டம்



**யமுனாநகர் மாவட்டம்** (Yamunanagar district) (இந்தி|यमुनानगर जिला)  
வட இந்தியாவின் அரியானா மாநிலத்தின் இருபத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் யமுனாநகர் ஆகும். இதன் பரப்பளவு 1756 சதுர கிலோ மீட்டர் ஆகும். இம்மாவட்டம் நவம்பர் 1989 - ஆம் ஆண்டில் புதிதாக துவக்கப்பட்டது.  

## அமைவிடம்
இம்மாவட்டத்தின் வடக்கில் இமாச்சலப் பிரதேசம், கிழக்கில் உத்தரப் பிரதேசம், தெற்கில் கர்னால் மாவட்டம், தென்மேற்கில் குருச்சேத்திர மாவட்டம் மற்றும் மேற்கில் அம்பாலா மாவட்டம் எல்லைகளாக அமைந்துள்ளது.  

## மாவட்ட நிர்வாகம்
யமுனாநகர் மாவட்டம் ஜெகத்திரி, சச்ரௌலி மற்றும் பிலாஸ்பூர் என மூன்று வருவாய் வட்டங்களை கொண்டது.  
மேலும் யமுனாநகர் மாவட்டம் பிலாஸ்பூர், சதௌரா, முஸ்தபாபாத், ரதௌர், ஜகாதரி, மற்றும் சச்ரௌலி என ஆறு ஊராட்சி ஒன்றியங்களை கொண்டுள்ளது.  

## அரசியல்
இம்மாவட்டம் சடௌரா, ஜகாதரி, யமுனாநகர் மற்றும் ராதௌர் என நான்கு சட்டமன்ற உறுப்பினர் தொகுதிகளை உடையது. இம்மாவட்டம் அம்பாலா மக்களவைத் தொகுதியின் கீழ் வருகிறது.  

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி யமுனாநகர் மாவட்டத்தின் மொத்த மக்கள் தொகை ஆக 1,214,205 உள்ளது. கிராமப்புறங்களில் 61.06% மக்களும்; நகரப்புறங்களில் 38.94% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 16.57% ஆக உயர்ந்துள்ளது. மக்கள் தொகையில் ஆண்களும் மற்றும் பெண்களும் உள்ளனர். பாலின விகிதம் ஆயிரம் ஆண்களுக்கு 877 பெண்கள் வீதம் உள்ளனர். 1,768 சதுர கிலோ மீட்டர் பரப்பளவு கொண்ட இம்மாநிலத்தில் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 687 மக்கள் வாழ்கின்றனர். இம்மாநிலத்தின் சராசரி படிப்பறிவு 77.99% ஆகவும், ஆண்களின் படிப்பறிவு 83.84% ஆகவும், பெண்களின் படிப்பறிவு 71.38% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 146,789 ஆக உள்ளது.  

### சமயம்
இம்மாவட்டத்தில் இந்து சமயத்தவரின் மக்கள் தொகை 984,929 (81.12 %) ஆகவும், இசுலாமிய சமய மக்கள் தொகை 138,569 (11.41 %) ஆகவும், சீக்கிய சமய மக்கள் தொகை 84,455 (6.96 %) ஆகவும், கிறித்தவ சமயத்தினரின் மக்கள் தொகை 3,646 (0.30 %) ஆகவும், சமண சமய மக்கள் தொகை 1,555 (0.13 %) ஆகவும், பௌத்த சமய மக்கள் தொகை 161 (0.01 %) மற்றும் சமயம் குறிப்பிடாதவர்கள் மக்கள் தொகை 764 (0.06 %) ஆகவும் உள்ளது.  

### மொழிகள்
அரியானா மாநிலத்தின் ஆட்சி மொழியான இந்தி மொழியுடன், பஞ்சாபி, உருது மற்றும் வட்டார மொழிகளும் இம்மாவட்டத்தில் பேசப்படுகின்றன்.  

## பொருளாதாரம் & போக்குவரத்து
மாவட்டத்தின் முக்கிய பொருளாதாரம் கோதுமை, பார்லி மற்றும் கரும்பு வேளாண்மைத் தொழிலையே நம்பியுள்ளது.  
மேலும் குர்காவான் நகரத்தின் தொழிற்சாலைகள் இம்மாவட்டத்திலும் பரவியுள்ளதால் மாநிலத்தின் தொழில் வளர்ச்சி அடைந்த மாவட்டங்களில் யமுனாநகர் மாவட்டமும் ஒன்றாக உள்ளது.  

மாநிலத் தலைநகர் சண்டிகருடனும், தேசியத் தலைநகர் புதுதில்லியுடனும் சாலை, தொடருந்து இருப்புப்பாதைகளால் இணைக்கப்பட்டுள்ளது.